Зал бәйрәмчә бизәлгән, уртада чыршы. Урман күренеше. Бер читтә-кардан йорт.Балалар залга вальс биеп керәләр.Чыршыга аркалары белән басалар.

**Алып баручы:**Хәерле көн, кадерле балалар, хөрмәтле бакчада эшләүче апаларыбыз,кадерле әти-әниләр, килгән кунаклар!Сезне барыгызны да Яңа 2012 ел белән котлыйбыз.Сезгә ныклы сәламәтлек,шатлык,гаилә бәхете телибез. Дөньялар имин, өстәлләр мул булсын.

**Алып баручы:**Чыршыны без күрмибез!

**Балалар:**Күрмибез!

**Алып баручы:**Әйдәгезче эзлибез!

**Балалар:**Эзлибез!

**Алып баручы**:Яшел чыршы борыл син!

**Балалар:**Борыл син!

**Алып баручы:**Утларыңны кабыз син!

**Балалар:**Кабыз син!

Чыршының утлары кабына,балалар,борылып,аңа карап басалар.

**Алып баручы:**

Бүлмәдә чыршы агачы,

Ул яшелдән киенгән.

Чыршы да урманнан безгә

Бәйрәм итәргә килгән!

**1бала:**  
Исәнме, чыршы, исәнме!

Яңа ел килеп җитте.

Күңелле чыршы бәйрәмен

Балалар күптән көтте.

**2бала:**

Сагынып көттек без сине,

Көннәрне санап көттек.

Календарь битләренә һәм

Сәгатькә карап көттек.

**3бала:**

Син килдең бүген киенеп

Бизәнеп матурланып,

Безгә нәни ,дусларыңа,

Күңелле җырлар алып.

**4бала:**

Әйдә,килегез тизерәк,

Ясыйк матур түгәрәк.

Безгә кунаклар килгән ,

Уйныйк –җырлыйк бергәләп.

(Балалар “Яшел чыршы” җырын җырлап әйләнәләр,аннан урыннарына утыралар.Зал уртасына ике куян чыга.)

**Икесе бергә:**Менә без куяннар,җитдиләр һәм шаяннар.

**1куян:**

Шундый рәхәт кыш көне,

Кар буйлап йөгерегә.

Бер-береңне узышып,

Сикереп куышырга.

**2куян:**

Без дускаем бакчага

Чыршы янына барыйк,

Чыршы әйләнәсендә

Бергәләп биеп алыйк.

(“Куяннар биюе” башкарыла.)

**1куян**:Әй күңелле Яңа ел.

**2куян:**Нинди була Яңа ел?Тәмлеме ул Яңа ел?

**1куян:**

Тәмлесен бик тәмле дә,

Бик тиз бетеп китә ул.

Ямьлесен бик ямьле дә,

Бик тиз үтеп китә шул.

**Алып баручы:**

Йоклаган-белми кала,белмәгән-йөрми кала,

Йөрмәгән-күрми кала,күрмәгән-көлми кала.

Килегез, куянкайлар,балалар белән бергә түгәрәккә басып, бәйрәм итегез!

(Күмәк бию башкарыла.Биюдән соң барысы урыннарына утыралар.Ут сүнә, чыршы гына кабына.Бүлмәгә бау белән бәйләнгән Кыш бабай һәм бүреләр булып киенгән балалар керә.)

**1бүре:**Менә Яңа елга безгә бик әйбәт сый булды. Без аны хәзер пешереп ашыйбыз!

**2бүре**:Ашыйбыз да балалар бакчасына күңел ачарга китәбез!

**3бүре**:Капчыктагы тәмле-тәмле бүләкләрне дә үзебез ашап бетерәбез! **Кыш бабай**:Җибәрегез!Бакчадагы балалар мине күптән көтәләр.Минсез бәйрәм дә булмый,Яңа ел да килми. **1бүре**:Була,була,килә,килә...Күп сөйләшмә ,комачаулама безгә.Безнең әле Яңа елга хәтле бик күп мәшәкатле эшләребез бар! **2 бүре**:Әй,кылый, учагыңны кабызып җибәр! **1 бүре** :Ә син ,кисек койрык,су кайнатырга казан элеп куй.Җитезрәк булыгыз.Ә мин Кыш бабайны агачка бәйләп куям, качып китә күрмәсен! (Бүреләр биюе башкарыла.Шул арада бер куян ,яшеренеп читтән бүреләрне күзәтә,аннан чыршы артына кереп яшеренә.Урмандагы йорттан Карчәчәк чыга.)

**Карчәчәк**:Бабакай,бабакай,син кайда? (Эзләп йөри,каршысына сикергәләп куян килеп чыга)  **Куян** :Әй,Карчәчәк әллә,син белмисеңме,Кыш бабай бит бәлагә юлыккан!Аны бүреләр әсир иттеләр,агачка бәйләп куйдылар,бүләкләрен дә кулга төшерделәр.

**Карчәчәк:** Ай,бабакаем,нигә соң иде ул мине көтеп тормады?Чыршы бәйрәменә бик ашыкты шул куянкай,ничек итеп коткарыйк икән аны?(Елый.)

**Куян:**Минем урман тулы дусларым бар,аларны да чакырыйм әле,бәлки,булышырлар.(Тагы бер куянны чакыра.)

(Кәҗә белән сарык керә)

**Кәҗә,Сарык**:Ни булды, дусларым, нигә сез борчыласыз, елашасыз?

**Карчәчәк**:Ничек инде еламаска. Кыш бабайны бүреләр тоткын иттеләр, без аны ничек коткарырга да белмибез!

**Сарык:**Туктагыз әле, дусларым, нигә нык борчыласыз?Яле, Кәҗәкәй, безнең капчыкта нәрсә бар әле, күрсәт шуны.

(Кәҗә белән Сарык капчыктан бүре башын чыгаралар, җәнлекләр, куркып, артларына чигенәләр)

**Сарык:** Курыкмагыз, без нәрсә эшләргә кирәген беләбез.(Җәнлекләрне үз янына җыеп нидер пышылдый)

**Карчәчәк**:Дөрес,дөрес әйдәгез тизрәк!

(Барысы да чыршыны урап алалар, бүреләр янына якынаялар.Җәнлекләр читтәрәк тора,Карчәчәк алга чыга)

**Карчәчәк:**Исәнмесез, абыйлар!

**1бүре**(Карчәчәкне күреп шатланып)Һәй бигерәк түгәрәк, бигрәк йомшак.

**2бүре**:Тәмледер,ә?

**Карчәчәк**:Мин монда үзем генә түгел, дусларымны да алып килдем!(Җәнлекләрне чакыра)

**3бүре**:Менә рәхмәт яугырлары, хәзер инде, бүре дуслар, тамакларыбыз туячак!

**Бүреләр**:Туячак!Туячак!(җәнлекләрне урап алалар)

**Кәҗә**:

Кайгырмагыз, бездә ит күп,

Ул ит белән һәркайсыгыз булырсыз тук.

Ни карыйсың, тиз бул әле, тиз бул,сарык

Капчыктагы бүре башын китер алып!

(Сарык бүре башын (ул тутырылган шардан ясалган)чыгара.Бүреләр куркып чигенәләр)

**Карчәчәк**:

Менә бу иптәшегезне очраттык,

Кәҗә аны мөгезе белән сөзеп атты.

(Карчәчәк бүре башын кәҗәнең мөгезенә суга, шар шартлый,бүреләр качалар.Капчык белән бүләкне дә ташлап калдыралар,капчык авызы чишелеп бүләкләр җиргә коела.Кәҗә белән Сарык, бүләкләрне җыеп чыгып китәләр.Җәнлекләр кыш бабайның бауларын чишәләр, шатланалар Кыш бабай белән Карчәчәк кочаклашып исәнләшәләр,чыршы янына китәләр)

**Кыш бабай:**Ау,ау,ау,ау,ау,ау.

**Кыш бабай:**

Яңа ел белән, дуслар, тәбриклибез без сезне,

Күп шатлыклар алып килсен бүгенге бәйрәм көне.

Сагынып килдек без сезне ,

Үтеп океан ,диңгезне,

Нинди матур үскәнсез,

Алма кебек пешкәнсез.

**Карчәчәк:**

Исәнмесез,нәни дусларым,

Бәйрәмнәр котлы булсын,

Сез бит мине беләсез,

Мин бит Карчәчәк!

Яңа елда һәрберегез

Таза булып үсегез.

Елакларны беркем сөйми

Менә шуны белегез!

**Алып баручы**:

Әй кыш бабай, Кыш бабай,

Безнең сөйгән кунак син,

Ямьле үтсен кичәбез,

Безне көлдер,уйнат син.

Әй кыш бабай, юмарт бабай,

Ягымлы сөйләшәсең.

Алып килгән бүләкләрне

Кемнәргә өләшәсең?

**Кыш бабай:**

Уенчыклар,конфетларны

Эләрмен чыршыларга.

Бирермен биючеләргә,

Бирермен җырчыларга!

**Карчәчәк:**

Күрегезче,балаларның

Чыршылары нинди шәп.

Карлар яуган өсләренә,

Урмандагы төсле нәкъ.

**Алып баручы:**Кар бөртекләре,гүзәлләр Кар чәчәк белән бергә үзегезнең осталыгыгызны күрсәтегез !Ә син Кыш бабай ял итеп кызларыңның осталыгын кара.

(Кар бөртекләре бию башкара)

**Кыш бабай:**

Минем күңелне күрдегез, рәхмәт сезгә, балалар!

Күп шигырьләр өйрәнгәннәр,хәтта бии беләләр,

Менә шундый осталарга күп бүләкләр бирәләр.

Карчәчәчгем, назлы кызым, бирче миңа капчыкны,

Әйткән сүзне хәзер үтим:капчык авызы ачыкмы?

(Карчәчәк капчыкны эзли башлый, бераз уйланып тора)

**Карчәчәк:**

И бабакай, без шатлыктан капчыкны онытканбыз,

Учак янында ялгыштан без аны калдырганбыз.

(Кыш бабайның капчыгын асып, Кәҗә белән Сарык керә)

**Сарык:**Исәнмесез, балалар!

Бүреләр куркып качканда, капчыктагы бүләкләр

Тәңкә кардай сибелгән, юл буена коелган.

**Кәҗә:**

Без шул хәлне вакытында Сарык дус белән сиздек,

Бүләкләрне җыя-җыя эзеннән тиз-тиз киттек.

**Сарык:**

Капчыгы зур булмаса да, күп нәрсә сыйган анда,

Кыш бабай бик карт булса да, барын да салган анда.

**Кәҗә:**

Алма,конфет,шоколадлар-ниләр генә юк икән,

Шулхәтле тәм-том алырга акчасы ничек җиткән?!

**Кыш бабай:**

Менә рәхмәт сезгә,дуслар!Чиста сезнең күңелләр,

Куандырыгызчы картны,бирегез шул капчыкны!

**Сарык:**

Капчык бик авыр түгел, эшләр ашыгыч түгел!

Иң башта без уйныйбыз,сез җитезме,сыныйбыз.

(“Яшел яулык” уены уйнала)

**Сарык:**

Кемнең нинди тапкырлыгын бик яхшы күреп беләм,

Кыш бабайның бүләкләрен бер сүзсез кире бирәм.

(Сарык бүләкләрне Кыш бабайга бирә)

**Алып баручы:**Әйдәгез балалар Кыш бабай килгәч барыбыз бергә чыршы тирәсендә җыр җырлап әйләник.(“Кыш бабай”,”Чыршы әйләнәсендә”,Чыршы яшел тунын кигән”,”Яңа ел”.)(Балалар урындыкларга утыралар.)Ә хәзер Кыш бабай балалар үзләре өйрәнгән шигырьләрне дә сөйләп күрсәтерләр, ә син алып килгән бүләкләреңне кунакларга өләш һәм балаларны да тыңла.

**1.Полина**”Энҗе карлар”

**2.Алёна**”Кунак чыршы”

**3.Эльвина**”Кышкы урман”

**4.Инэсса**”Кыш бабай”

**5.Бию** Буратино(Диана һәм Элина.)

**1.Вова:**”Кыш бабай бүләге”

**2.Роман:**”Чыршы әйләнәсендә”

**3.Виталий:**”Кыш бабай”

**4.Влада:**”Исәнме кыш бабай”

**5.Никита** :”Игелек елы”

**6.Анисим**:”Кыш бабайга”

**7.Бию**:”Чунга-чанга”(Полина)

**1.Снежанна**:”Яңа елга теләкләр”

**2.Артём**:”Кар яуган”

**3.Игорь**:”Сагынырбыз Кыш бабайны”

**4.Кирилл**:”Кышкы ямь”

**5.Валерия**:”Яңа ел каян килә?”

**1.Коля**:”Тауда”

**2.Ангелина**:”Яңа елга”

**3.Зарина**:”Бабакай өшегән”

**4.Элина**:”Өмә белән”

**5.Диана**:”Тизрәк кил Кыш бабай!”

**Алып баручы:**Әйдәгез балалар Кыш бабай белән бергә чыршы тирәсендә бер биеп тә алыйк.

**Кыш бабай:**

Бәйрәм үтте, сәгать сукты-

Яңа ел килә безгә.

Яңа бәхетләр китерсен

Сезнең һәрберегезгә.

Килермен киләсе елга,

Ә сез белем туплагыз.

Белем кирәк һәр кешегә,

Ялкауланып тормагыз.

Нәкъ шунда, шушы сәгатьтә,

Йөгерә-атлый килермен.  
Кемнең мине тыңлаганын,

Шул чагында белермен.

**Карчәчәк:**

Хушыгыз, хуш, дусларым, күңелле ял итегез,

Без тагын килербез әле, Яңа елда көтегез!

**Балалар:**

Сау бул Кыш бабай, сау бул Карчәчәк.(Кыш бабай белән Карчәчәк чыгып китәләр, балалар бәйрәмне дәвам итәләр.)

**Алып баручы:**

Янә бер ел артта калды,

Калды артта моңаеп...

Ниләр безгә вәгъдә?-

Алдыбызда: Яңа ел!

Булыр микән йөзе һәрчак

Кояш кебек гел көләч?

Куандырыр микән безне

Һәрбер көнне- ул килгәч?!

И, Яңа ел, балкып кил син,

Шатлык белән генә кил:

Әтиләр дә, әниләр дә,

Бабайлар да, әбиләр дә,

Апалар да, абыйлар да,

Һәм, әлбәттә, сабыйлар да-

Сөенсеннәр гелән-гел!

Хуш киләсең, Яңа ел!

Хөрмәтле, әти-әниләр, килгән кунаклар, сезне барыгызны да тагын бер мәртәбә якынлашып килүче Яңа ел бәйрәме белән котлыйбыз. Сезгә уңышлар телибез. Сау булыгыз!

КАРЧӘЧӘК:

**Карчәчәк**:Бабакай,бабакай,син кайда? (Эзләп йөри,каршысына сикергәләп куян килеп чыга)

**Карчәчәк:** Ай,бабакаем,нигә соң иде ул мине көтеп тормады?Чыршы бәйрәменә бик ашыкты шул куянкай,ничек итеп коткарыйк икән аны?(Елый.)

**Карчәчәк**:Ничек инде еламаска. Кыш бабайны бүреләр тоткын иттеләр, без аны ничек коткарырга да белмибез!

**Карчәчәк**:Дөрес,дөрес әйдәгез тизрәк!

(Барысы да чыршыны урап алалар, бүреләр янына якынаялар.Җәнлекләр читтәрәк тора,Карчәчәк алга чыга)

**Карчәчәк:**Исәнмесез, абыйлар!

**Карчәчәк**:Мин монда үзем генә түгел, дусларымны да алып килдем!(Җәнлекләрне чакыра)

**Карчәчәк**:

Менә бу иптәшегезне очраттык,

Кәҗә аны мөгезе белән сөзеп атты.

**Карчәчәк:**

Исәнмесез,нәни дусларым,

Бәйрәмнәр котлы булсын,

Сез бит мине беләсез,

Мин бит Карчәчәк!

Яңа елда һәрберегез

Таза булып үсегез.

Елакларны беркем сөйми

Менә шуны белегез!

**Карчәчәк:**

Күрегезче,балаларның

Чыршылары нинди шәп.

Карлар яуган өсләренә,

Урмандагы төсле нәкъ.

**Карчәчәк:**

И бабакай, без шатлыктан капчыкны онытканбыз,

Учак янында ялгыштан без аны калдырганбыз.

**Карчәчәк:**

Хушыгыз, хуш, дусларым, күңелле ял итегез,

Без тагын килербез әле, Яңа елда көтегез!

**Кыш бабай**:Җибәрегез!Бакчадагы балалар мине күптән көтәләр.Минсез бәйрәм дә булмый,Яңа ел да килми.

**Кыш бабай:**

Яңа ел белән, дуслар, тәбриклибез без сезне,

Күп шатлыклар алып килсен бүгенге бәйрәм көне.

Сагынып килдек без сезне ,

Үтеп океан ,диңгезне,

Нинди матур үскәнсез,

Алма кебек пешкәнсез.

**Кыш бабай:**

Уенчыклар,конфетларны

Эләрмен чыршыларга.

Бирермен биючеләргә,

Бирермен җырчыларга!

(Балалар алдан әзерләнгән шигырьләрен сөйлиләр)

**Кыш бабай:**

Минем күңелне күрдегез, рәхмәт сезгә, балалар!

Күп шигырьләр өйрәнгәннәр,хәтта бии беләләр,

Менә шундый осталарга күп бүләкләр бирәләр.

Карчәчәчгем, назлы кызым, бирче миңа капчыкны,

Әйткән сүзне хәзер үтим:капчык авызы ачыкмы?

(Карчәчәк капчыкны эзли башлый, бераз уйланып тора)

**Кыш бабай:**

Менә рәхмәт сезгә,дуслар!Чиста сезнең күңелләр,

Куандырыгызчы картны,бирегез шул капчыкны!

**Кыш бабай:**

Бәйрәм үтте, сәгать сукты-

Яңа ел килә безгә.

Яңа бәхетләр китерсен

Сезнең һәрберегезгә.

Килермен киләсе елга,

Ә сез белем туплагыз.

Белем кирәк һәр кешегә,

Ялкауланып тормагыз.

Нәкъ шунда, шушы сәгатьтә,

Йөгерә-атлый килермен.  
Кемнең мине тыңлаганын,

Шул чагында белермен.